《雨花台》
宋代·马之纯

居士室中天女现，生公台上雨华悬。
只因妙语倾人听，非有真花堕我前。
却似文章称锦丽，亦如咳唾说珠圆。
不知谁向痴人道，令望虚空眼欲穿。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。